Ysgol Bro Idris

Mae Ysgol Bro Idris, Dolgellau yn ysgol ardal a sefydlwyd ar 1 Medi 2017 i ddarparu addysg i fechgyn a merched o oed meithrin i flwyddyn 11 (3-16 oed). Prif gampws yr ysgol yw'r cyn ysgol gyfun Ysgol y Gader. Sefydlwyd Ysgol y Gader ym 1962, fel olynydd cyfun i Ysgol Sirol y Bechgyn, Dolgellau a sefydlwyd ym 1890. Roedd yr Ysgol Sirol yn olynydd i Ysgol Ramadeg Dolgellau a sefydlwyd yn wreiddiol ym 1665, dan nawdd ewyllys John Ellis (archddiacon Meirionnydd). Ar ôl creu yr ysgol gyfun ym 1962 daeth merched lleol (ond nid y rhai preswyl) o Ysgol Dr. Williams yn rhan o'r ysgol. Yn ogystal ag Ysgol y Gader, daeth 8 cyn ysgol gynradd hefyd yn rhan o Ysgol Bro Idris: Ysgol Gynradd Llanelltyd; Ysgol Brithdir; Ysgol Friog; Ysgol Gynradd Dolgellau; Ysgol Dinas Mawddwy; Ysgol Ganllwyd; Ysgol Ieuan Gwynedd; Ysgol Y Clogau. Wrth sefydlu'r ysgol ardal caewyd safleoedd Ysgol y Clogau, Ysgol Brithdir ac Ysgol Ganllwyd. Mae'r pump cyn ysgol eraill yn parhau i fod yn safleoedd adran iau ysgol Bro Idris Cyn-ddisgyblion o nod Yn ôl y sôn Hugh Owen, Bronclydwr Robert Oliver Rees. Edward Jones - meddyg ac arweinydd llywodraeth leol Syr Cadwaladr Bryner Jones academydd a gwas sifil oedd yn arbenigo mewn ymchwil amaethyddol ac amgylcheddol Llewelyn Wyn Griffith Awdur, bardd a darlledwr J. O. Jones (actor) Alun Elidyr Actor a chyflwynydd Elfyn Evans Gyrrwr rali Gwyndaf Evans Gyrrwr rali Bethan Gwanas Awdur Arfon Gwilym Canwr Gwerin Eilir Jones Digrifwr Ywain Myfyr Cerddor a sylfaenydd Sesiwn Fawr Dolgellau Dyfan Roberts Actor Martin Phillips Pencampwr dartiau Judith Humphreys Actor Cyfeiriadau